Autopsie (Roman)
Autopsie ass e Roman a Lëtzebuerger Sprooch vum Nico Helminger, deen 2014 am Verlag ultimomondo erauskoum.

Wourëms geet et am Roman?

Autopsie beschreift an der Ech-Erzielung d'Jugend vum Joe Schreiber, deen an den 1980er Joeren zu Lëtzebuerg opwiisst. Hie lieft deelweis an engem Heem, well säi Papp, nodeems seng Mamm fortgaangen ass, net eens dermat gouf, en opzezillen. De Roamn thematiséiert dem Joe seng Gefiller, säin bannenzegen Duercherneen a seng verzweiwelt Sich no engem Auswee aus dem Heem, dat en ënnerdréckt, ma och en Auswee aus dem Gefill, net gewollt ze sinn an néierens dozouzegehéieren...

Soss
Am Roman ginn och Evenementer vun den 1980er Joeren thematiséiert, wéi déi onstabil politesch Situatioun, d’Bommeleeër-Attentater, de Besuch vum Poopst Jean-Paul II. oder och d’Massakere vu Waldbëlleg an d’nuklear Katastroph vun Tschernobyl.

Kriticken
 D'Charlotte Wirth schreift am forum:
...dem Nico Helminger säi Wierk [ass] net nëmmen eng multipel Autopsie – vum Joe Schreiber senger Psyche, vun der Lëtzebuerger Gesellschaft an den 80er Joeren esou wéi net zulescht och vun eis selwer. Duerch den direkten an entwaffnende Stil bleift d'Buch dem Lieser nach laang am Gediechtnes, mee et ass och en Beispill fir Sënn, Zweck an Wierkung vun der Literatur.

Literatur
 Nico Helminger: Autopsie. Roman. Nouspelt: Editions ultimomondo, 2014.ISBN 978-2-919933-96-9.

Um Spaweck
   Fiche op autorenlexikon.lu.
 Bea Kneip: "Lecture vun heiheem: 'Autopsie' vum Nico Helminger." rtl.lu, 27.09.2014, nogekuckt 2023-08-12. 

Lëtzebuergeschsproocheg Romaner
Literatur 2014